ᱥᱤᱞᱟ ᱫᱤᱠᱥᱤᱛ

ᱢᱟ.ᱱᱤᱡ ᱥᱤᱞᱟ ᱫᱤᱠᱷᱤᱛ ᱫᱚ ᱵᱷᱟᱨᱚᱛ ᱨᱮᱭᱟᱜ ᱠᱮᱨᱚᱲ ᱯᱚᱱᱚᱛ ᱨᱤᱱᱤᱡ ᱢᱟᱬᱟᱝ ᱨᱟᱡᱽᱯᱟᱲ ᱠᱟᱱᱟᱭ ᱾ ᱠᱮᱨᱚᱲ ᱨᱤᱱᱤᱡ ᱨᱟᱡᱽᱯᱟᱲ ᱢᱟ.ᱱ ᱱᱤᱠᱷᱤᱞ ᱠᱩᱢᱟᱨ ᱟᱜ ᱵᱟ.ᱜᱤᱥᱟᱠᱟᱢ ᱮᱢ ᱛᱟᱭᱚᱢ ᱥᱤᱞᱟ ᱫᱤᱠᱷᱤᱛ ᱫᱚ ᱚᱱᱟ ᱴᱷᱟᱶ ᱨᱮᱠᱚ ᱫᱩᱲᱩᱵ ᱦᱚᱪᱚ ᱞᱮᱫᱮᱭᱟ ᱾ ᱱᱚᱶᱟ ᱞᱟᱦᱟᱨᱮ ᱱᱩᱭ ᱫᱚ ᱫᱤᱥᱚᱢ ᱨᱟᱡᱽᱜᱟᱲ ᱫᱤᱞᱞᱤ ᱯᱚᱱᱚᱛ ᱨᱤᱱᱤᱡ ᱥᱤᱨᱟ. ᱢᱚᱱᱛᱨᱤᱭ ᱛᱟᱦᱮᱸ ᱦᱩᱭ ᱟᱠᱟᱱᱟ ᱾ ᱱᱩᱭ ᱫᱚ ᱫᱤᱥᱚᱢ ᱨᱤᱱᱤᱡ ᱢᱤᱫ ᱱᱚᱝᱠᱟᱱ ᱛᱤᱨᱞᱟ. ᱥᱤᱨᱟ. ᱢᱚᱱᱛᱨᱤ ᱠᱟᱱᱟᱭ ᱡᱟᱦᱟᱸᱭ ᱫᱚ ᱛᱚᱸᱜᱮ ᱨᱮ ᱯᱮ ᱫᱷᱟᱣ ᱥᱤᱨᱟ. ᱢᱚᱱᱛᱨᱤ ᱯᱚᱫᱽ ᱮ ᱥᱟᱸᱵᱽᱲᱟᱣ ᱟᱠᱟᱫᱼᱟ ᱾ ᱱᱩᱭ ᱫᱚ ᱑᱗ ᱰᱤᱥᱮᱢᱵᱚᱨ ᱒᱐᱐᱘ ᱥᱟᱞᱮᱨᱮ ᱛᱚᱸᱜᱮᱛᱮ ᱛᱮᱥᱟᱨ ᱫᱷᱟᱣ ᱫᱤᱞᱞᱤ ᱵᱤᱫᱷᱟᱱ ᱥᱚᱵᱷᱟ ᱞᱟ.ᱜᱤᱫ ᱮ ᱵᱟᱪᱷᱚᱱ ᱞᱮᱱᱟ ᱾ ᱒᱐᱑᱓ ᱥᱟᱞᱮᱨᱮ ᱦᱩᱭ ᱮᱱ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱚᱱ ᱨᱮ ᱠᱚᱸᱜᱨᱮᱥ ᱮ ᱥᱟᱢᱟᱝ ᱠᱮᱫ ᱦᱟ.ᱨ ᱛᱟᱭᱚᱢ ᱩᱱᱤ ᱟᱡᱟᱜ ᱯᱚᱫᱽ ᱵᱟ.ᱜᱤ ᱛᱮ ᱦᱩᱭ ᱟᱫᱮᱭᱟ ᱾ ᱱᱩᱭ ᱫᱚ ᱫᱤᱞᱞᱤ ᱨᱤᱱᱤᱡ ᱫᱚᱥᱟᱨ ᱛᱤᱨᱞᱟ. ᱥᱤᱨᱟ. ᱢᱚᱱᱛᱨᱤ ᱠᱟᱱᱟᱭ ᱾ ᱒᱐᱑᱗ ᱨᱮᱭᱟᱜ ᱩᱛᱚᱨ ᱯᱨᱚᱫᱮᱥ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱠᱚᱸᱜᱨᱮᱥ ᱯᱟᱨᱴᱤ ᱨᱤᱱᱤᱡ ᱥᱤᱨᱟ. ᱢᱚᱱᱛᱨᱤ ᱯᱚᱫᱽ ᱯᱟ.ᱛᱟ.ᱛᱤᱭᱟ. ᱢᱮᱱᱛᱮᱭ ᱵᱤᱠᱱᱟ.ᱣ ᱟᱠᱟᱱᱟ ᱾

ᱯᱟ.ᱨᱚᱠᱷᱮᱛ

ᱱᱩᱭ ᱫᱚ ᱨᱟᱡᱽ-ᱟ.ᱨᱤ ᱨᱮ ᱯᱨᱚᱥᱟᱥᱚᱱ ᱟᱨ ᱥᱟᱝᱥᱚᱫᱤᱭᱟ. ᱠᱟ.ᱢᱤᱨᱮ ᱱᱟᱯᱟᱭ 
ᱯᱟ.ᱨᱚᱠᱷᱮᱛ (experience) ᱢᱮᱱᱟᱜ ᱛᱟᱭᱟ ᱾ ᱱᱩᱭ ᱫᱚ ᱛᱟᱞᱢᱟ ᱥᱚᱨᱠᱟᱨ ᱨᱮ ᱑᱙᱘᱖ ᱠᱷᱚᱱ ᱑᱙᱘᱙ ᱥᱟᱨᱮ ᱫᱷᱟ.ᱵᱤᱡ ᱢᱚᱱᱛᱨᱤ ᱯᱚᱫᱽ ᱦᱚᱸᱭ ᱦᱟᱛᱟᱣ ᱞᱮᱫ-ᱟ ᱾ ᱞᱟᱦᱟ ᱫᱚ ᱱᱩᱭ ᱥᱚᱝᱥᱚᱫᱤᱭᱟ. ᱠᱟ.ᱢᱤ ᱨᱤᱱᱤᱡ ᱯᱚᱱᱚᱛ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ , ᱑᱙᱘᱔-᱙᱘ ᱥᱟᱞᱮᱨᱮ ᱱᱩᱭ ᱫᱚ ᱩᱛᱚᱨ ᱯᱨᱚᱫᱮᱥ ᱠᱚᱱᱚᱣᱡᱽ ᱴᱚᱴᱷᱟ ᱨᱮᱭᱟᱜ ᱟᱺᱜᱤᱵᱷᱟᱨ ᱮ ᱦᱟᱛᱟᱣ ᱞᱮᱫ-ᱟ ᱾ ᱥᱟᱝᱥᱚᱫᱽ ᱥᱚᱦᱮᱛ ᱨᱮᱭᱟᱜ ᱠᱟ.ᱢᱤᱱᱟᱝ ᱨᱮ ᱱᱩᱭ ᱫᱚ ᱞᱳᱠᱥᱚᱵᱷᱟ ᱨᱮᱭᱟᱜ ᱮᱥᱴᱤᱢᱮᱸᱴ ᱠᱩᱢᱩᱴ ᱥᱟᱞᱟᱜ ᱥᱟᱶ ᱨᱮᱭ ᱠᱟ.ᱢᱤ ᱞᱮᱫ-ᱟ ᱾ ᱱᱩᱭ ᱫᱚ ᱥᱤᱧᱚᱛᱤᱭᱟ. ᱯᱷᱩᱨᱜᱟ.ᱞ ᱨᱮᱭᱟᱜ ᱔᱐ ᱟᱱᱟᱜ ᱥᱮᱨᱢᱟ ᱯᱩᱨᱟ.ᱣ ᱤᱢᱯᱞᱤᱢᱮᱱᱴᱮᱥᱳᱱ ᱠᱚᱢᱤᱴᱤ ᱨᱮᱦᱚᱸ ᱢᱩᱬ ᱟᱺᱜᱤᱵᱷᱟᱨ ᱮ ᱦᱟᱛᱟᱣ ᱞᱮᱫ-ᱟ ᱾ ᱫᱤᱞᱞᱤ ᱯᱨᱚᱫᱮᱥ ᱠᱚᱸᱜᱨᱮᱥ ᱠᱩᱢᱩᱴ ᱨᱤᱱᱤᱡ ᱯᱟᱨᱥᱮᱛ ᱞᱟ.ᱜᱤᱫ ᱑᱙᱙᱘ ᱥᱟᱞᱮᱨᱮ ᱠᱚᱸᱜᱨᱮᱥ ᱫᱚ ᱫᱤᱞᱞᱤ ᱨᱮ ᱟ.ᱰᱤ ᱢᱟᱨᱟᱝ ᱡᱤᱛᱠᱟ.ᱨ ᱮ ᱟ.ᱜᱩ ᱟᱫ ᱠᱚᱣᱟ ᱾ ᱒᱐᱐᱘ ᱥᱟᱞᱮᱨᱮ ᱦᱩᱭ ᱮᱱ ᱵᱤᱫᱷᱟᱱ ᱥᱳᱵᱷᱟ ᱵᱟᱪᱷᱱᱟᱣ ᱨᱮ ᱥᱤᱞᱟ ᱫᱤᱠᱷᱤᱛ ᱟᱜ ᱟᱺᱜᱤᱵᱷᱟᱨ ᱨᱮ ᱠᱚᱸᱜᱨᱮᱥ ᱫᱚ ᱗᱐ ᱜᱚᱴᱟᱝ ᱢᱟ.ᱪᱤ ᱠᱷᱚᱱ ᱔᱓ ᱜᱚᱴᱟᱝ ᱢᱟ.ᱪᱤ ᱠᱚ ᱟᱢᱮᱴ ᱞᱮᱫ-ᱟ ᱾

ᱡᱤᱭᱚᱱ

ᱥᱤᱞᱟ ᱫᱤᱠᱷᱤᱛ ᱟᱜ ᱡᱟᱱᱟᱢ ᱫᱚ ᱓᱑ ᱢᱟᱨᱪ, ᱑᱙᱓᱘ ᱥᱟᱞᱮᱨᱮ ᱦᱩᱭ ᱞᱮᱱ ᱪᱟᱦᱮᱸᱫ ᱾ ᱱᱩᱭ ᱟᱡᱟᱜ ᱥᱮᱪᱮᱫ ᱫᱚ ᱫᱤᱞᱞᱤ ᱨᱮᱭᱟᱜ ᱠᱚᱱᱵᱷᱮᱸᱴ ᱳᱯᱷ ᱡᱮᱥᱩᱥ ᱮᱱᱰ ᱢᱮᱨᱤ ᱟᱥᱲᱟ ᱠᱷᱚᱱ ᱮ ᱦᱟᱛᱟᱣ ᱞᱮᱫ-ᱟ ᱾ ᱛᱟᱭᱚᱢ ᱛᱮ ᱥᱚᱱᱮᱨ ᱟᱨ ᱯᱚᱥᱴᱜᱨᱟᱫᱩᱣᱮᱴ ᱨᱮᱭᱟᱜ ᱥᱮᱪᱮᱫ ᱫᱚ ᱢᱤᱨᱟᱸᱰᱟ ᱦᱟᱣᱩᱥ ᱵᱤᱨᱫᱟ.ᱜᱟᱲ ᱠᱷᱚᱱ ᱮ ᱦᱟᱛᱟᱣ ᱞᱮᱫ-ᱟ ᱾ ᱱᱩᱭ ᱫᱚ ᱧᱩᱛᱩᱢᱟᱱ ᱯᱷᱩᱨᱜᱟ.ᱞᱤᱭᱟ. ᱥᱮᱱᱟ ᱟᱨᱵᱟᱝ ᱞᱟᱦᱟ ᱨᱟᱡᱽᱯᱟᱞ ᱟᱨ ᱛᱟᱞᱢᱟ ᱢᱚᱱᱛᱨᱤ ᱢᱚᱱᱰᱚᱞ ᱨᱮ ᱢᱚᱱᱛᱨᱤᱭ ᱛᱟᱦᱮᱸ ᱞᱮᱱ ᱩᱢᱟ ᱥᱚᱝᱠᱚᱨ ᱫᱤᱠᱷᱤᱛ ᱟᱜ ᱜᱷᱟᱨᱚᱸᱡᱽ ᱨᱮ ᱵᱟᱯᱞᱟ/ᱜᱚᱝ ᱫᱚ ᱦᱩᱭ ᱞᱮᱱᱟ ᱾ ᱟᱡᱤᱡ ᱡᱤᱛᱟ. ᱫᱚ ᱢᱟ.ᱣ ᱵᱤᱱᱚᱫᱽ ᱫᱤᱠᱷᱤᱛ ᱵᱷᱟᱨᱚᱛᱤᱭᱟ. ᱯᱨᱚᱥᱟᱥᱚᱱᱤᱠ ᱥᱮᱵᱟ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱟᱡ ᱨᱤᱱ ᱫᱚ ᱵᱟᱨᱮᱭᱟ ᱜᱤᱫᱽᱨᱟ. ᱢᱮᱱᱟᱜ ᱠᱤᱱᱟ, ᱢᱤᱫ ᱫᱚ ᱠᱚᱧᱟ ᱜᱤᱫᱽᱨᱟ. ᱟᱨ ᱫᱚᱥᱟᱨ ᱫᱚ ᱠᱩᱲᱤ ᱜᱤᱫᱽᱨᱟ. ᱾

ᱮᱱᱮᱢ


ᱱᱩᱭ ᱫᱚ ᱛᱤᱨᱞᱟ. ᱠᱚᱣᱟᱜ ᱩᱛᱱᱟ.ᱣ ᱟᱨᱵᱟᱝ ᱡᱤᱛᱠᱟ.ᱨ ᱞᱟ.ᱜᱤᱫ ᱵᱟᱝᱞᱟᱸᱜᱟᱭ ᱠᱩᱨᱩᱢᱩᱴᱩ ᱟᱠᱟᱫ-ᱟ ᱾ ᱟᱡ ᱫᱚ ᱛᱤᱨᱞᱟ. ᱠᱚ ᱥᱟᱶᱛᱟ ᱨᱮ ᱵᱟᱨᱟᱵᱟ.ᱨᱤ ᱴᱷᱟᱶ ᱟᱢᱮᱴ ᱚᱪᱚ ᱠᱚ ᱨᱮᱭᱟᱜ ᱦᱩᱞᱥᱟ.ᱭ ᱨᱮ ᱟ.ᱜᱩᱣᱟ.ᱱ ᱮ ᱛᱟᱦᱮᱸ ᱟᱠᱟᱱᱟ ᱾ ᱟᱡ ᱫᱚ U.N. ᱨᱮ ᱛᱤᱨᱞᱟ. ᱠᱚᱣᱟᱜ ᱛᱷᱟᱨ ᱠᱩᱢᱩᱴ ᱨᱮᱦᱚᱸ ᱵᱷᱟᱨᱚᱛ ᱨᱮᱭᱟᱜ ᱨᱤᱯᱨᱮᱡᱮᱸᱴ ᱢᱚᱬᱮ ᱥᱮᱨᱢᱟ (᱑᱐᱘᱔-᱘᱙) ᱫᱷᱟ.ᱵᱤᱡ ᱮ ᱛᱚᱨᱟᱣ ᱞᱮᱫ-ᱟ ᱾ ᱟᱡ ᱫᱚ ᱩᱛᱚᱨ ᱯᱨᱚᱫᱮᱥ ᱨᱮ ᱟᱡ ᱨᱤᱱ ᱘᱒ ᱥᱟᱶᱛᱮᱱ ᱠᱚ ᱥᱟᱶ ᱚᱜᱚᱥᱴ ᱑᱙᱙᱐ ᱥᱟᱞᱮᱨᱮ ᱒᱓ ᱢᱟᱦᱟᱸ ᱞᱟ.ᱜᱤᱫ ᱡᱤᱦᱚᱞ ᱦᱚᱸᱭ ᱥᱟᱸᱜᱷᱟᱨ ᱞᱮᱫ-ᱟ ᱾ ᱛᱤᱱ ᱡᱚᱦᱚᱜ ᱱᱩᱭ ᱛᱤᱨᱞᱟ. ᱠᱚ ᱪᱮᱛᱟᱱ ᱨᱮ ᱥᱟᱶᱛᱟ ᱨᱮᱭᱟᱜ ᱱᱟᱦᱟᱪᱟᱨ ᱵᱤᱨᱩᱫᱷ ᱨᱮᱭ ᱛᱤᱸᱜᱩ ᱞᱮᱱᱟ , ᱩᱱ ᱡᱚᱵᱚᱜ ᱱᱩᱭ ᱩᱫᱩᱜ ᱥᱚᱫᱚᱨ ᱦᱚᱸᱭ ᱛᱚᱨᱟᱣ ᱞᱮᱫ-ᱟ ᱾ ᱑᱙᱗᱐ ᱥᱟᱞᱮᱨᱮ ᱟᱡ ᱫᱚ ᱡᱩᱣᱟ.ᱱ ᱛᱤᱨᱞᱟ. ᱜᱟᱶᱛᱟ ᱨᱮᱭᱟᱜ ᱢᱟ.ᱪᱤ ᱦᱚᱸᱭ ᱥᱟᱸᱵᱽᱲᱟᱣ ᱞᱮᱫ-ᱟ ᱾ ᱡᱟᱦᱟᱸ ᱚᱠᱛᱚ ᱨᱮ ᱟᱡ ᱫᱚ ᱫᱤᱞᱞᱤ ᱨᱮ ᱵᱟᱨᱭᱟ ᱢᱟᱨᱟᱝ ᱛᱤᱨᱞᱟ. ᱟᱪᱮᱛᱥᱟᱲᱟ ᱦᱚᱸᱭ ᱡᱷᱤᱡ ᱦᱚᱪᱚ ᱞᱮᱫ ᱠᱚᱣᱟ ᱾ ᱟᱡ ᱫᱚ ᱤᱸᱫᱽᱨᱟ ᱜᱟᱱᱫᱷᱤ ᱢᱮᱢᱚᱨᱤᱭᱟᱞ ᱴᱨᱚᱥᱴ ᱨᱤᱱᱤᱡ ᱦᱚᱸ ᱥᱩᱛᱨᱮᱛ ᱞᱮᱠᱟ ᱛᱮᱦᱚᱸ ᱢᱮᱱᱟᱭᱟ ᱾ ᱱᱚᱣᱟ ᱴᱨᱚᱥᱴ ᱫᱚ ᱡᱮᱜᱮᱛ ᱡᱟ.ᱛᱤᱭᱟ.ᱨᱤ ᱛᱷᱚᱱᱚᱛ ᱨᱮ ᱴᱷᱟᱶ ᱮ ᱵᱮᱱᱟᱣ ᱟᱠᱟᱫ-ᱟ ᱾ ᱱᱚᱶᱟ ᱴᱨᱚᱥᱴ ᱜᱮ ᱥᱟ.ᱱᱛᱤ, ᱰᱤᱥᱟᱨᱢᱟᱢᱮᱸᱴ ᱟᱨ ᱩᱛᱱᱟ.ᱣ ᱞᱟ.ᱜᱤᱫ ᱤᱸᱫᱽᱨᱟ ᱜᱟᱱᱫᱷᱤ ᱥᱤᱨᱯᱷᱟ. ᱦᱚᱸᱭ ᱮᱢᱚᱜ-ᱟ ᱟᱨ ᱡᱮᱜᱮᱛ ᱯᱟᱥᱱᱟᱣ ᱥᱟᱛᱟᱢ ᱪᱮᱛᱟᱱ ᱨᱮᱦᱚᱸ ᱦᱮᱞᱢᱮᱞ ᱮ ᱥᱟᱯᱲᱟᱣᱟ ᱾

ᱨᱳᱪ

ᱢᱟ.ᱱᱤᱡ ᱫᱤᱠᱷᱤᱛ ᱫᱚ ᱛᱤ ᱵᱮᱱᱟᱣᱟᱜ,  ᱟ.ᱛᱩ ᱵᱟᱰᱚᱦᱤ ᱟᱨ ᱵᱟᱰᱚᱦᱤᱭᱟ. ᱠᱚ ᱪᱮᱛᱟᱱ ᱨᱮ ᱵᱟ.ᱲᱛᱤ ᱨᱳᱪ ᱟᱨᱵᱟ.ᱝ ᱨᱟ.ᱥᱠᱟ. ᱛᱟᱦᱮᱸᱱ ᱛᱟᱭᱟ ᱾ ᱟ.ᱛᱩ ᱜᱟᱭᱟᱱ ᱢᱮᱞᱟᱝᱠᱤ ᱠᱚ ᱩᱛᱱᱟ.ᱣ ᱨᱮ ᱟ.ᱰᱤᱜᱟᱱ ᱮᱱᱮᱢ ᱢᱮᱱᱟᱜ ᱛᱟᱭᱟ ᱾  ᱑᱙᱗᱘ ᱠᱷᱚᱱ ᱑᱙᱘᱔ ᱥᱟᱞ ᱵᱷᱤᱛᱨᱤ ᱨᱮ (ᱞᱩᱜᱽᱲᱤ ᱵᱟ.ᱭ ᱯᱟ.ᱨᱩᱠᱷᱤᱭᱟ. ᱜᱟᱶᱛᱟ) ᱠᱟ.ᱢᱤᱭᱟ. ᱯᱟᱨᱥᱮᱛ ᱯᱚᱫᱽ ᱨᱮ, ᱱᱩᱠᱩ ᱵᱮᱱᱟᱣ ᱞᱩᱜᱽᱲᱤ ᱫᱚ ᱢᱤᱫ ᱞᱟᱯᱷᱟᱝ ᱴᱷᱟᱶ ᱨᱮᱭ ᱥᱮᱴᱮᱨ ᱦᱚᱪᱚ ᱟᱠᱟᱫ-ᱟ ᱾

ᱟᱨ ᱦᱚᱸ ᱧᱮᱞ ᱢᱮ

https://en.m.wikipedia.org/wiki/Fifth_Legislative_Assembly_of_Delhi

ᱥᱟᱹᱠᱷᱭᱟᱹᱛ

http://indiatoday.intoday.in/story/sathasivam-kerala-governor-cji-home-ministry-supreme-court/1/380730.html

http://www.thehindubusinessline.com/news/politics/in-delhi-bjp-bets-on-surgeon-to-take-on-techie-crusader/article5265435.ece

http://www.thehindu.com/news/national/kerala-governor-sheila-dikshit-resigns/article6353435.ece

https://www.ndtv.com/india-news/sheila-dikshit-former-chief-minister-to-be-new-delhi-congress-chief-1975829

http://archives.digitaltoday.in/indiatoday/20031215/state_delhi.html

https://web.archive.org/web/20131202223536/http://archives.digitaltoday.in/indiatoday/20031215/state_delhi.html

http://www.expressindia.com/news/fullstory.php?newsid=26734 

https://archive.is/20130125233533/http://www.hindustantimes.com/Censure-Dikshit-Delhi-lokayukta-to-President/H1-Article1-722686.aspx%23disqus_thread#disqus_thread

https://en.m.wikipedia.org/wiki/The_Times_of_India

http://www.dnaindia.com/india/report_nothing-illegal-or-unlawful-in-manu-sharma-parole-sheila-dikshit_1317759

http://www.ndtv.com/article/india/commonwealth-fiasco-government-s-auditor-faults-sheila-too-123831

http://timesofindia.indiatimes.com/city/delhi/Court-orders-FIR-against-Sheila-Dikshit/articleshow/22194077.cms

ᱵᱟᱦᱨᱮ ᱡᱚᱱᱚᱲ

https://commons.wikimedia.org/wiki/Category:Sheila_Dikshit

https://web.archive.org/web/20120814044512/http://delhi.gov.in/wps/wcm/connect/DoIT_DGE/directorate+of+gurdwara+elections/minister/sheila+dikshit

https://en.m.wikipedia.org/wiki/Ajay_Maken

https://en.m.wikipedia.org/wiki/Delhi_Pradesh_Congress_Committee

ᱛᱷᱚᱠ:ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙
ᱛᱷᱚᱠ:ᱨᱟᱡᱽ ᱱᱮᱛᱟ